Didier de Saint-Jaille

Didier de Saint-Jaille (miet fis-26 ta' Settembru 1536) kien is-46 Gran Mastru tal-Ordni ta' San Ġwann bejn l-1535 u l-1536.

De Saint-Jaille kien nobbli Franċiż li daħal mal-Kavallieri Ospitaller bħala parti mil-Langue ta' Franza. Kien partikolarment magħruf għall-prudenza kbira tiegħu, u ġie elett bħala Gran Mastru wara l-mewt ta’ Piero de Ponte. Dak iż-żmien kien qiegħed Franza, u għalkemm lesta biex imur Malta marad f'Montpellier u miet fis-26 ta’ Settembru 1536 qabel ma wasal fil-gżira.

Kien l-uniku Gran Mastru ta’ Malta li ma mietx u ma kienx midfun f’Malta stess, apparti Ferdinand von Hompesch zu Bolheim, li ħalla l-gżejjer mat-tkeċċija tal-Ordni fl-1798. B’kumbinazzjoni, kemm Didier de Saint-Jaille kif ukoll Hompesch huma midfuna f’Montpellier.

Waqt li kien 'il bogħod minn Malta, il-kavallier Jacques Pelliquen serva bħala Logutenent tal-Gran Mastru, u matul il-ħakma tiegħu suldati Maltin u Kalabriżi qerdu t-Torri El Haid li kien qrib Tripli, li f'dak iż-żmien kienet fil-pussess tal-Ordni.

 Referenzi 

Kategorija:Sena tat-twelid mhux magħrufa
Kategorija:Mietu fl-1536
Kategorija:Kavallieri Franċiżi
Kategorija:Gran Mastri tal-Ordni ta' San Ġwann